tomron87/hebrew-wikipedia-sentences-corpus huggingface dataset:
האלבום יצא גם בארצות הברית, והגיע למקום ה-160 במצעד בילבורד 200. לאחר שבוע, האלבום יצא מהמצעד.
הסינגל השני מהאלבום, "You Know Me", יצא לאור ב-4 בדצמבר 2009 בבריטניה.
השיר הגיע למקום השישי במצעד הסינגלים הבריטי, אך בשאר מדינות העולם השיר לא הגיע לעשרת הגדולים.
ב-7 ביוני 2010, פורסם באתר הרשמי של ויליאמס, שהוא מתכוון להוציא את אלבום האוסף השני שלו שייקרא "In and Out of Consciousness: The Greatest Hits 1990–2010", לחגיגת 20 שנה לקריירת הסולו שלו.
הסינגל הראשון מהאלבום היה השיר "Shame", שהוא שיתוף פעולה בין ויליאמס לגארי בארלו, חבר טייק ד'את.
השיר יצא לאור ב-4 באוקטובר 2010 בבריטניה.
ב-15 ביולי 2010 פורסם שוויליאמס חזר ללהקה טייק ד'את.
מקורב ללהקה אמר: "השמועות נכונות ...
טייק ד'את: הליינאפ המקורי, הקליטו אלבום חדש, שנקרא 'Progress' שייצא מאוחר יותר השנה".
ב-26 באוגוסט 2010, פורסם כי ויליאמס יהיה יועץ קולי בתוכנית הטלוויזיה "Popstars: Girls forever".
ב-20 בספטמבר 2010 הוציא ויליאמס את הספר השני שלו שנקרא "You Know Me", בשיתוף עם כריס הילס.
הספר כולל אוסף תמונות מעשרים שנות קריירת הסולו של ויליאמס, ודיון עליהם, שנכתב על ידי הילס.
באוקטובר, מדיה קונטרול פרסם כי ויליאמס הוא האומן המצליח ביותר מבחינת אלבומיו, בגלל העובדה ששהה סך הכול 38 שבועות במקום הראשון של מצעד האלבומים הגרמני.
בנוסף, הוא שהה בעשרת הגדולים 135 שבועות.
ב-18 בנובמבר 2013 הוציא לאור ויליאמס אלבום חדש בשם "Swing Both Ways".
זהו אלבום הסווינג השני של ויליאמס מאז 2001.
ב-1 בדצמבר 2014 הוציא לאור ויליאמס אלבום חדש בהפתעה בשם "Under the Radar Volume 1" שמורכב כולו משירים שלא נכנסו לאלבומיו הקודמים.
"יש כאן כמויות של שירים שכתבתי ואני ממש מלא תשוקה לגביהם", אומר ויליאמס בווידאו מיוחד בו הוא מחבק חתול.
"אני רוצה שתאזינו להם, אחרת הם סתם יישארו על המחשב שלי.
גיא צ'יימברס (שכותב איתו שירים), לא אוהב את זה שאני מוציא את השירים באלבום הזה.
הוא חושב שאני מטורף שאני לא מוציא אותם באלבום שיקודם כמו שצריך, עם הופעות בטלוויזיה ואירוחים בתחנות רדיו, וסיבוב הופעות גדול יותר.
אבל אני ממזר פזיז ואני רוצה שהם ייצאו עכשיו עכשיו עכשיו!".
באותה שנה הוציא ויליאמס דואט עם המפיק אביצ'י בשיר בשם "The Days" שהגיע לעשרת הגדולים בכמה מדינות בעולם.
ב-2 במאי 2015 הופיע ויליאמס בפעם הראשונה בישראל, לעיני כ-50,000 צופים בפארק הירקון, במסגרת סיבוב ההופעות "Let me Entertain you tour".
במאי 2016 הכריז ויליאמס כי הוא חתם על חוזה הקלטות חדש עם חברת סוני מיוזיק והוא עובד עם שותף העשייה הוותיק שלו גיא צ'יימברס על אלבום 11 במספר בשם "Heavy Entertainment Show", שיצא ב-4 בנובמבר 2016.
ביולי 2018 פורסם כי ויליאמס יצטרף לצוות השופטים בתוכנית "The X Factor", בגרסתה הבריטית המקורית בעונתה ה-15. עונה זו עלתה לשידור ב-1 בספטמבר באותה שנה.
בסוף 2008 הודיע ויליאמס כי הוא מעוניין להצטרף שנית לטייק ד'את, וכדי להוכיח את רצונו הוא קיעקע את סמל הלהקה על ידו הימנית.
ב-15 בנובמבר 2010, יצא לאור האלבום הראשון שלהם לאחר האיחוד, "Progress".
האלבום הפך לאלבום שנמכר הכי מהר בבריטניה מאז שנת 2000, והשני המהיר ביותר בכל ההיסטוריה של תעשיית המוזיקה הבריטית.
בריאיון ל-Student Pocket Guide, אמר ויליאמס שהחיכוך הארוך בינו לבין בארלו נגמר.
הלהקה פרסמה שבקיץ 2011 תצא לסיבוב הופעות משותף עם ויליאמס.
הסיבוב, שייקרא "Progress Live", יתחיל בבריטניה בה יסתיים בשמונה לילות באצטדיון ומבלי, ומשם תמשיך הלהקה לאירופה שם תבצע כמה הופעות במקומות מרכזיים.
מכירות הכרטיסים לסיבוב ההופעות כבר החלו וסיבוב ההופעות היה לסיבוב שנמכר הכי מהר בהיסטוריה של בריטניה.
ב-2014 נודע כי ויליאמס עזב את הלהקה בפעם השנייה, אולם גארי בארלו ציין כי עזיבתו של ויליאמס הייתה הפעם ידידותית וכי הוא מוזמן להצטרף ללהקה בעתיד.
לאחר מכן ויליאמס התאחד עם הלהקה להופעות טלוויזיוניות ב-2016 ו-2017.
באוקטובר 2010 השיק ויליאמס משחק וידאו בשם "We Sing Robbie Williams".
המשחק, שיצא דרך "Nordic Games" שחתומים על חוזה עם EMI, כולל 25 שירים המלווים בווידאו קליפ שלהם.
המשחק כולל גם את הסינגל "Shame" בשיתוף עם גארי בארלו, כשיר נוסף במשחק.
באתר הגרדיאן פורסמה ביקורת על המשחק בה שובח הממשק של המשחק והמשחק תואר כ"דבר נפלא", וש"הדבר היחיד שרע בו הוא שהוא לא כולל גם שירים של אמנים אחרים".
שיריו של ויליאמס שייכים למספר סוגות מוזיקליות שונות.
שלושת האלבומים הראשונים שלו, "Life thru a Lens", "I've Been Expecting You", ו-"Sing When You're Winning", השתייכו לסגנון הפופ, בריטפופ, ואף פופ רוק.
על אף שאלבומים אלו הצליחו במידה רבה בבריטניה, הם כשלו ברוב מדינות העולם; "Life thru a Lens" לא הגיע אל 30 הגדולים באף מדינה פרט לבריטניה; "I've Been Expecting You" הגיע למקום הראשון רק בבריטניה ובאירלנד.
"Sing When You're Winning" הצליח קצת יותר, כאשר הוא הצליח ברוב מדינות בריטניה.
האלבום הרביעי של ויליאמס, "Swing When You're Winning" היווה תפנית חדה מבחינת הסגנון המוזיקלי, כאשר רוב שיריו הם שירי סווינג או ג'אז.
האלבום שונה מאלבומיו הקודמים של ויליאמס גם מבחינת שיתופי הפעולה; שירים רבים מהאלבום הם שיתופי פעולה עם זמרים מצליחים מבריטניה.
לעומת קודמיו, "Swing When You're Winning" הצליח הרבה יותר.
האלבום מכר מספר עותקים רב ברוב מדינות אירופה, ואף באוסטרליה ובקנדה.
בנוסף, האלבום הגיע למקום הראשון בשבע מדינות.
עם זאת, לעומת קודמו, לא נכנס האלבום למצעד בילבורד 200, ולא הצליח בארצות הברית.
שירי האלבום הבא של ויליאמס, "Escapology", הם בעיקר שירי פופ רוק ורוק קל.
במובן הזה, סגנונם המוזיקלי דומה יותר לאלבומיו הקודמים של ויליאמס מאשר ל-"Swing When You're Winning".
עם זאת, לעומת אלבומיו הקודמים, כתב ויליאמס את האלבום הזה ללא גאי צ'יימברס, ולקח חלק מרכזי יותר בכתיבת האלבום.
האלבום היה להצלחה גדולה כמעט בכל אירופה, כשהגיע למקום הראשון ברוב המצעדים שם, ומכר מספר עותקים רב.
עם זאת, בארצות הברית, הגיע האלבום רק למקום ה-43.
באלבום הבא שלו, "Intensive Care", המשיך ויליאמס לכתוב ולהפיק את השירים בעצמו, עם עזרתו של סטפן דאפי.
עם יציאת האלבום, הוא קיבל ביקורות מעורבות ובינוניות, אך האלבום הגיע למקומות גבוהים במצעדי האלבומים, ומכר מספר עותקים רב.
את האלבום "Rudebox" כתב ברובו ויליאמס עצמו עם עזרת כותבים שונים.
האלבום הגיע למקום הראשון במספר מצעדי אלבומים, אך לא מכר מספר רב של עותקים, והיה לאלבום עם מספר המכירות הנמוך ביותר של ויליאמס.
השינוי בסגנונו המוזיקלי של ויליאמס ובכותביו החל להקטין את הצלחתו של ויליאמס.
עם זאת, הצלחתו של ויליאמס חזרה עם פרסום סיבוב ההופעות של ויליאמס; סיבוב ההופעות שבר שיא גינס כאשר מכר למעלה מ-1.6 מיליון כרטיסים ביום אחד.
ב-2006 החל ויליאמס מערכת יחסים עם השחקנית הטורקית-אמריקאית איידה פילד.
לאחר שהפיץ ויליאמס שמועות סותרות לגבי אירוסיהם, הם נישאו ב-7 באוגוסט 2010. לזוג שני בנים ושתי בנות.
אשתו בת לאב מוסלמי ולאם יהודייה, הם מגדירים את ילדיהם כיהודים.
בשנת 2006 הוא הקים אירוע צדקה "Soccer Aid" שמאז מתקיים כל שנה.
רובוקופ הוא סרט פעולה מדע בדיוני אמריקאי שיצא לאקרנים ב-1987. הסרט בוים על ידי פול ורהובן ונכתב על ידי אדוארד נומייר ומייקל מיינר.
בסרט מככב פיטר ולר, בתפקיד השוטר אלכס מרפי, שנהרג בפעולה מבצעית והוחזר לחיים בתור סייבורג משטרתי בשם רובוקופ.
הסרט זכה להצלחה גדולה והוליד זיכיון מדיה שכלל סדרת סרטי המשך, מספר תוכניות טלוויזיה, ספרי קומיקס, משחקי וידאו וצעצועים.
עלילת הסרט של רובוקופ מתרחשת בעתיד דיסטופי, בעיר המכונות דטרויט, מישיגן.
בעתיד זה הפשע יוצא מכלל שליטה והעיר פושטת את הרגל בכל התחומים ונאלצת להפריט את שירותיה הציבורים (ובהם גם את שירותי המשטרה) לתאגיד מסחרי הנקרא Omni Consumer Products או בראשי התיבות הידועים שלו OCP.
תאגיד OCP הוא בעל גישה למשאבים עצומים של הון וטכנולוגיה ובין השאר, כאמור, קנה גם את מחלקת המשטרה של דטרויט.
מניעיה של OCP אינם אלטרואיסטים טהורים, החברה מעוניינת להרוס את "דטרויט הישנה" ולבנות במקומה את "דלתא סיטי" - מטרופולין היי-טקי מתקדם.
לשם כך עליה להילחם בפשיעה הגואה.
מאחר שכוח המשטרה הרגיל איננו מסוגל להתמודד עם הפשיעה (אין מספיק שוטרים והפושעים חמושים ומסוכנים מדי), החליטה החברה על הוספת רובוטים לכוח המשטרה.
החברה ניסתה ומנסה מספר דגמים של רובוטי-משטרה, כאשר רק דגם אחד זכה להצלחה: רובוקופ.
רובוקופ הוא קיבורג המורכב משלדה מכנית ומערכות החייאה שהורכבו על לבו, קרביו וראשו של אלכס מרפי, שוטר מצטיין ומסור, שנהרג במהלך קרב עם פושעים.
מסירותו של מרפי היא המאפשרת לפרויקט להצליח, על אף שהוא לא פועל בדרך שבה תוכנן.
הסרט נחשב לאלים מאוד ומציג אפקטים מיוחדים רבים שכוללים את החליפה של רובוקופ, קרבות ירי, פיצוצים, קטעי לחימה ואקשן, שפיכות דמים, מוות ופציעות חמורות, אנימציית סטופ מושן ואיפור.
הסרט זכה בפרס אוסקר על עריכת הסאונד, בנוסף למועמדות על עיבוד הסאונד, וכן זכה בחמישה פרסי סאטורן בקטגוריות הבימוי, הכתיבה, האיפור, האפקטים המיוחדים וסרט המדע בדיוני הטוב ביותר לשנת 1987.
רובוקופ הוא קיבורג משטרה מתקדם, שוטר-רובוט, שבנוי על אלכס מרפי, שוטר מצטיין ומסור שנהרג על ידי פושעים בזמן פעילות משטרתית ומוחזר לחיים כקיבורג.
העלילה מתרחשת בעיר דטרויט, מישיגן, בעתיד דיסטופי שסובלת מגל פשיעה אלים במיוחד, בו פושעים מסוכנים וסוחרי סמים חמושים בנשק אוטומטי ואף בנשק כבד, מטילים את חתיתם על העיר והורגים שוטרים רבים.
העירייה, שסובלת מפשיטת רגל, נאלצת להפריט שירותים ציבוריים רבים, בהם המשטרה.
אלה מנוהלים על ידי התאגיד המסחרי ענק Omni Consumer Products, הידוע בראשי התיבות שלו: OCP.
ל-OCP יש משאבים כספיים ומדעיים עצומים, וגישה לטכנולוגיות היי-טק וביומד מתקדמות ביותר.
OCP שולח ידו בתחומי עיסוק וייצור רבים בהם מוצרי צריכה, שירותים אזרחיים, בנייה, רובוטיקה ואלקטרוניקה וכן פיתוח וייצור של אמצעי לחימה, כולל לצבא ולמשטרה.
מניעיה של OCP אינם אלטרואיסטים לחלוטין: היא מתכננת להרוס את דטרויט הישנה ולבנות במקומה את "דלתא סיטי" - עיר עתידנית ומתקדמת שתכניס לחברה כסף רב.
כדי לממש את חזונם עליהם למגר את הפשיעה הקשה ולשם כך הם קונים את המשטרה.
השוטרים הרגילים מתגלים כחסרי אונים מול הפושעים החמושים בכבדות ורבים מהם נהרגים בקרבות ירי וחילופי אש ברחובות.
בוב מורטון ודיק ג'ונס מציעים להוסיף לכוח המשטרה רובוטים בעל בינה מלאכותית שלהם כוח אש גבוה וגוף חסין-כדורים.
דיק ג'ונס הציע הסבה של רובוט מֶכה צבאי בשם ED-209 ואילו מורטון הציע לבנות קיבורג על בסיס מוח אנושי של שוטר, וקורא למיזם "רובוקופ" ("רובוט-שוטר").
בעקבות התנדבותו למיזם "רובוקופ" של OCP הוא הועבר למחוז האלים ביותר של דטרויט ונהרג על ידי כנופיית פושעים בראשות קלרנס בודיקר.
מרפי נבחר להיות המרכז של הקיבורג החדש.
על מוחו, פרצופו ומספר איברים אורגנים חשובים אחרים הותקנו מערכות החייאה, והכל נעטף בתוך מרכב של שלדה רובוטית דמוית-אדם משוריינת.
רובוקופ תוכנת לאכוף את החוק ולהגן על החפים מפשע, ובאמתחתו אמצעים טכנולוגיים רבים ואקדח רב-עוצמה.
הוא חסין-כדורים, צלף בעל ירי מדויק ביותר ויעיל מאוד בטיפול בפושעים מסוכנים.
אישיותו של מרפי משפיעה עליו מאוד לטובה והיא למעשה מה שמאפשרת לפרויקט להצליח, גם אם לא בדרך שבה הוא תוכנן.
מיזם "רובוקופ" היה אחד מההצעות שהועלו בפני נשיא OCP לפתרון בעיית הפשיעה.
ההצעה השנייה הייתה הסבה של רובוט Mech צבאי בעל בינה מלאכותית, שכונתה Enforcement Droid 209 או בקיצור ED-209. מדובר היה ברובוט גדול וחמוש בכבדות, שפעל באמצעות בינה מלאכותית ופותח על ידי ריצ'רד "דיק" ג'ונס (גולם על ידי רוני קוקס), סגן הנשיא של OCP.
דיק ג'ונס היה מושחת ובעל קשרים עם קלרנס בודיקר (קורטווד סמית'), ראש המאפיה המקומית ורוצח אכזר.
פרויקט ED-209 נכשל כישלון מחפיר בהדגמה, כאשר הרובוט הגיב באלימות יתר וריסס למוות את אחד מחברי ההנהלה של OCP.
בעקבות תאונה זו OCP דחתה את מיזם ED-209 ואמצה את מיזם "רובוקופ" של בוב מורטון, שכל מה שנדרש כדי להשלימו היה מתנדב חסר מזל.
בינתיים, בדטרויט, אלכס מרפי ושותפתו, השוטרת אן לואיס (ננסי אלן), רדפו אחרי קלרנס בודיקר וכנופייתו.
קלרנס וחבריו פתחו באש על השוטרים והצליחו להפריד ביניהם.
הפושעים הקיפו את מרפי וירו בו למוות, ואז התעללו בגופתו על ידי ירי מסיבי עליה מטווח אפס.
ביריית Shotgun הם פוצצו את ידו הימנית וירו בו עשרות כדורים בחזה.
השכפ"צ שלבש מרפי הציל אותו ממוות מיידי, אך אחרי שהפושעים סיימו לרוקן עליו את התחמושת, קלרנס בודיקר ירה בו כדור בראש והרג אותו.
לואיס הגיעה במהירות והצליחה להזעיק את שירותי ההצלה, שהבהילו את מרפי לבית החולים לניתוח חירום.
אף על פי שמוחו לא נפגע, לבו הפסיק לפעום והוא הוכרז כמת מבחינה חוקית, דבר שאיפשר ל־OCP לעשות בו ככל העולה על רוחם.
על מוחו, פרצופו ומספר איברים אורגנים חשובים אחרים הותקנו מערכות החייאה, והכל נעטף בתוך מרכב של שלדה רובוטית דמוית-אדם מטיטניום.
השלד החיצוני של הגוף הרובוטי נעשה מטיטניום וצופה בקוולר (חומר ממנו מכינים שכפ"צ), דבר שלמעשה הקנה לו חסינות מפני ירי של נשק קל.
כל גפיו של מרפי נקטעו בניתוח (למעט יד ימין שנקטעה בקרב) והוחלפו בגפיים רובוטיות, המחוזקות במנועים הידראולים, המאפשרים לו להפעיל כוח רב (ידו יכולה להפעיל מומנט של 569 ניוטון-מטר), כוח שבאמצעותו אפשר לרסק בקלות כל עצם בגוף האדם.
חלקיו האורגנים הוזנו באמצעות מערכת מיוחדת שיכלה לעכל רק אוכל דייסתי מיוחד ומזון תינוקות.
כרובוט משטרתי רובוקופ היה זקוק לכלי נשק.
הוא צויד באקדח Beretta 93R חצי-אוטומטי משופר, בעל מצב ירי של צרורות 3-כדורים בלחיצה אחת.
לרובוקופ יש נרתיק לאקדח הבנוי בתוך הירך הימנית שלו ונפתח לפי פקודת מחשבה כאשר רובוקופ רוצה לשלוף את האקדח או לאחסן אותו כאשר הוא לא בשימוש.
רובוקופ מצויד במערכת כוונון וקליעה אוטומטית המאפשרת לו להינעל על מטרות והופכת אותו לצלף יוצא מגדר הרגיל.
מחשב בליסטי מאפשר לו לתכנן את הירי שלו על מנת להשיג תוצאות אופטימליות.
לפני מותו, מרפי נהג לחקות את הגיבור של תוכנית הטלוויזיה האהובה על בנו, "TJ Laser", ולסובב את אקדחו על האצבע לפני שהוא מכניס אותו בחזרה לנרתיק.
נוהג זה נשתמר גם ברובוקופ, בניגוד לציפיותיהם של אנשי OCP שחשבו שכל זכר לאישיותו של מרפי נמחק בתהליך.
לרובוקופ יש עוד מספר פטנטים באמתחתו, שנועדו להפוך אותו לשוטר יעיל במיוחד, ביניהם:
ראיה תרמית (המבוססת על חום שפולטים גופים חיים וכלי נשק חמים).
גלאי שקר (פוליגרף המבוסס על קול).
מקליט וידאו ואודיו - בהם הוא יכול להקליט את מה שהוא רואה ומה שהוא שומע.
הקלטות אלה מהוות ראיה קבילה במשפט.
גישה למחשבי המשטרה והרשת העירונית באמצעות התקן קלט/פלט מחודד הנשלף מהמפרק האמצעי בידו הימנית.
התקן זה נראה כמו דוקרן או קרן חדה ולכן יכול לשמש גם כאמצעי הגנה בקרב פנים אל פנים בשעת חירום.
משדר רדיו המותקן עליו, המאפשר לגורמים הרלוונטיים לאתר איפה הוא נמצא ולו לדעת איפה הוא נמצא בעיר ולנווט את עצמו באמצעות מפה דיגיטלית.
רובוקופ תוכנת עם ארבע הנחיות עיקריות (Prime Directives):
שרת את הציבור והצדק את אמונו - Serve the public trust
אכוף את החוק וציית לו - Uphold the law
ההנחיה הרביעית, שעליה רובוקופ לא יודע למעט מתי שהיא נהיית רלוונטית, מונעת ממנו לפגוע או לעצור עובד של OCP.
הנחיה זו הוכנסה כתעודת ביטוח על ידי התאגיד על מנת שהמשטרה לא תפעיל את רובוקופ כנגדם או תנסה להשתמש בו כדי לטפל בשחיתות שלהם.
בכמה מהסרטים הנחיה זו נמחקת על ידי מתכנת בחוץ, בעוד שבסרט הראשון - פיטורו של סגן הנשיא מאפשר לרובוקופ לעקוף את ההנחיה.
ההצעה השנייה ED-209 - הסבה של רובוט צבאי בעל חימוש כבד, שפעל באמצעות בינה מלאכותית.
הצעה זו פותחה על ידי ריצ'רד "דיק" ג'ונס, סגן הנשיא של OCP ובעל קשרים בעולם התחתון.
עקב כישלונו של ה ED-209 לנהוג בריסון המתבקש כלפי אזרחים, הפרויקט בוטל ומיזם "רובוקופ" של בכיר ההנהלה בוב מורטון נבחר למימוש.
מותו של אלכס מרפי סיפק למורטון את מה שהיה דרוש ואחרי ניתוח ארוך ומסובך, הכולל מחיקת והדחקת זיכרון למרפי על מנת שרגשותיו לא יפריעו לו בעבודתו, הקיבורג רובוקופ נוצר.
אחרי בדיקת מערכות שהראתה שהכול תקין, הובל רובוקופ אל תחנת המשטרה, שם נבנה עבורו חדר מנוחה ותחזוקה (שנוהל על ידי מדענים מטעם OCP).
רובוקופ מתחיל לעבור ניסוי מבוקר הבוחן את יכולותיו ולאחר מכן נשלח לניסוי בתנאי שטח.
הניסוי בתנאי השטח הוכיח את עצמו מעל למצופה: רובוקופ הגיב ביעילות לאירועים, עצר ונטרל פושעים מסוכנים - וזאת ללא אלימות מיותרת (הוא אומנם ריסק מספר עצמות לפושעים וירה גם בחלק מהם, אך ED-209 היה מרסס את כל הרחוב בירי מקלע כבד ורקטות, ובכך הורג את הקורבנות והפושעים גם יחד).
בהתחלה, אף אחד במשטרה לא מודע לזהותו של רובוקופ, אך הדברים מתחילים להשתבש כאשר המדענים האחראים עליו מגלים שיש לו חלומות ופלשבקים לזיכרונות העבר בזמן שהוא נח - דבר שהם לא ציפו לו והעיד שמחיקת הזיכרון שהם ביצעו בניתוח נכשלה.
כלומר, הם לא הצליחו למחוק את זהותו של מרפי ורמזים לגביה החלו לצוץ גם על פני השטח.
כאשר סיים להתאמן במטווח המשטרתי (ונתן תצוגת תכלית של כוח האש שלו מבחינת עוצמה ודיוק), הכניס רובוקופ את אקדחו לנרתיק הבנוי בירכו - תוך סיבוב האקדח על האצבע, כפי שמרפי נהג לעשות.
שותפתו, אן לואיס, ראתה זאת והבינה במי מדובר.
היא ניצבת מולו ומטיחה בו "מרפי - זה אתה", ממש אחרי שהוא נזכר בפלשבק ברגעיו האחרונים בחיים.
בזמן פעילותו בשטח, הוא נאלץ לטפל בפושע בשם אמיל (גולם על ידי פול מק'קריין), אותו הוא עוצר במילים "Dead or alive, you're coming with me" (ביטוי אופייני של מרפי).
אמיל מזהה לפי ביטוי שמדובר בשוטר אותו הוא ריסס למוות וצועק לעברו "אתה מת!
הרגנו אותך!", דבר הגורם לשוטר להרהורים והיסוסים.
אמיל יורה שוב ושוב אל רובוקופ אך הכדורים ניתזים מגופו המשוריין של רובוקופ, שמנטרל את אמיל הפושע בירי מטח אחד מדויק אל עבר האופנוע שלו.
אחרי האירוע, חוזר רובוקופ אל תחנת המשטרה ומתחבר אל המחשב המשטרתי, שם הוא מחפש את התיק של אלכס מרפי ורואה את תמונתו בצירוף המילה "נפטר".
רובוקופ מזהה את עצמו ומתחיל להיזכר בחייו כמרפי.
הוא מוצא את כתובתו בתיק המשטרתי ונוסע לבקר בביתו הישן.
בבית הישן - שננטש והועמד למכירה - צפים הזיכרונות ורובוקופ/מרפי נזכר בחיי המשפחה המאושרים שהיו לו.
עימות ראשון עם בודיקר וג'ונס
זועם על מותו, רובוקופ רודף אחר הכנופיה שרצחה אותו.
במפעל סמים גדול הוא מוצא את קלרנס בודיקר ואחרי שמחסל עשרות פושעים זוטרים (שפתחו עליו באש) הוא תופס את קלרנס בודיקר וחוקר אותו באלימות.
קלרנס, שחושש לחייו, "מזמר" בחקירה ומספר לרובוקופ הכול על השחיתות בחלונות הגדולים של OCP ועל מעשיו הפליליים של סגן הנשיא דיק ג'ונס.
רובוקופ מבין שיש בידו מידע מפליל ובמקום להרוג את קלרנס, הוא מקליט אותו ועוצר אותו.
הוא נוסע למטה OCP על מנת לעצור את דיק ג'ונס (ומפעיל מוד הקלטה) אך במשרדו של ג'ונס הוא מגלה את ההנחיה הרביעית - המונעת ממנו לפעול כאשר הוא רוצה לעצור או לפגוע בעובד של OCP.
כל פעם שהוא מנסה לעצור את ג'ונס, מערכותיו יוצאות מכלל שליטה ומשתקות אותו.
דיק ג'ונס משלח בו את ED-209 על מנת להשמידו ובינתיים מזמין את משטרת דטרויט לטפל ברובוקופ, בטענה שזה ניסה לרצוח אותו וקסדתו של רובוקופ נהרסת כתוצאה מהקרב עם הרובוט.
הרובוט הצבאי ED-209 מפגיז את רובוקופ בקליעי מקלע כבד ואף יורה עליו מספר טילים.
הוא מתגלגל לקומות נמוכות יותר בחניון ושם ניתקל באן לואיס, שמחלצת אותו בניידת משטרה וממלטת אותו למקום מסתור.
במפעל נטוש, לואיס דואגת לרובוקופ לצרכיו.
היא מחזירה לו את האקדח שלו ואף מביאה לו מברגה אוטומטית ומזון תינוקות.
רובוקופ משתמש במברגה על מנת להסיר את קסדתו ובאמצעות פיסת מראה שבורה מביט בפניו שלו.
בידיעה שלא יניחו לו לנפשו רובוקופ מנסה לכייל מחדש את מערכת הקליעה האוטומטית שלו, שהתקלקלה בגלל הנזק שספג.
הוא מנסה לפגוע בצנצנות המזון לתינוקות אך לא מצליח.
לואיס עוזרת לו לכוון את האקדח בדיוק על פניו של תינוק מחייך במדבקה שעל הצנצנת - ולפגוע במדויק.
אחרי שכייל את המערכת מציע רובוקופ ללואיס לברוח, שכן הולכים לצוד אותו אך היא מתעקשת להישאר לצידו והשניים מתכננים תוכנית הגנה.
כאשר דיק ג'ונס לומד שרובוקופ עדיין בחיים, הוא מזמן את קלרנס בודיקר וחבריו ומורה להם לצוד את רובוקופ, שאותר באמצעות משדר הרדיו.
הוא מצייד אותם בכלי נשק צבאיים (כאשר בודיקר שואל אותו, בהכרה שהוא זקוק לכוח אש גדול יותר מאקדחים ורובים, אם יש לג'ונס גישה לכלי נשק צבאיים עונה לו ג'ונס ש-"OCP היא למעשה הצבא").
בודיקר ובריוניו יוצאים לציד כאשר הם מצוידים ברובה כבד היורה פגזים נפיצים (הרובה מבוסס בעיצובו על הבארט M82).
בלילה שלפני המצוד הם משתוללים ומשתמשים בהם כדי להשמיד מכוניות וחנויות בעיר.
רובוקופ ולואיס מחכים לבואם של בריוניו של בודיקר במפעל ופותחים לעברם באש.
אחד מהבריונים נהרג מאש מדויקת של רובוקופ, והבריונים מחליטים לרדת מרכבם ולתפוס את רובוקופ.
אמיל, שנשאר על הרכב, מאתר את רובוקופ ומנסה לדרוס אותו.
רובוקופ מצליח לחמוק וגורם לאמיל להתנגש במכל חומצה שנשפך על כל המכונית ועל אמיל, שכתוצאה מכך מתעוות קשות, ומתחיל להסתובב כזומבי ולזעוק לעזרה כאשר גופו מתחיל להתמוסס אט אט.
לואיס ממשיכה לרדוף אחרי בודיקר ברחבי המפעל עד אשר הם מתחילים במרדף מכוניות.
ליאון נאש מחפש עמדה טובה יותר לירי ובדרך פוגש באמיל.
מפוחד מחברו אשר התעוות וזועק לעזרה, לאון צועק לאמיל שלא יגע בו פן גם הוא יפגע.
המרדף נמשך ובמהלכו בודיקר פוגע בטעות באמיל וגורם לגופו הנמס להימרח על כל חלון הרכב ולראש להיכרת ולעוף, עקב כך רכבו מאבד שליטה ונופל לבריכה של מי ביוב.
לואיס יוצאת לה מרכבה בסמוך, ומתקדמת אט-אט לעבר רכבו של בודיקר, והוא בפתאומיות פותח את דלתו ויורה בה מספר כדורים, עד שהיא נופלת פצועה למי הביוב.
רובוקופ מגיע לאזור, אבל ליאון, שמאייש את עמדת העגורן מפיל עליו חלקי מתכת כבדים וכולא אותו מתחת לערמה.
בודיקר מתקרב ומנסה לנעוץ בו מוט מתכת ולהורגו, לואיס הפצועה מצליחה לירות במפעיל העגורן פגז נפיץ ופוגעת בו פגיעה ישירה ומחסלת אותו.
ואילו רובוקופ דוקר את בודיקר בגרונו למוות באמצעות התקן הקלט/פלט שלו.
לואיס, שפצועה קשה נאנחת לרובוקופ ואומרת:
הם [OCP] יתקנו אותך, הם מתקנים את הכל." - "They'll fix you.
בסיום הסרט, נוסע רובוקופ לעצור מחדש את דיק ג'ונס, הנמצא באמצע ישיבה עם אנשי הדירקטוריון במגדלי OCP.
על הבניין שומר ED-209 אבל רובוקופ משמיד אותו באמצעות פגז נפיץ שנורה על ידי הרובה הכבד (דמוי הבארט M82) שסופק לבודיקר.
הוא מפריע לישיבה ונשיא החברה "הזקן" שואל אותו: "במה אוכל לעזור לך, בני?" רובוקופ מפרט את ההאשמות כנגד ג'ונס ואז מתחבר למחשב הטלוויזיה ומקרין בפני כולם את ההקלטה של ג'ונס מודה שהרג את בוב מורטון.
ג'ונס בתגובה שולף אקדח מתוך המזוודה שלו ולוקח את הנשיא כבן ערובה ו"דורש" מסוק בתמורה לנשיא החברה.
רובוקופ לא יכול לפגוע בג'ונס והנשיא מבין למה.
לכן, הוא מפטר את ג'ונס במקום ורובוקופ יורה בו למוות, ירייה שהודפת אותו אל עבר חלון הזכוכית ומשם כל הדרך למטה היישר אל מותו.
נשיא OCP מתרשם מהירי ושואל:
ובכך החזיר לעצמו רובוקופ את זהותו ובזה הסרט מסתיים.
לסרט "רובוקופ" הופקו מספר סרטי המשך, אך הם זכו להצלחה מועטה ונחשבים לבעלי איכות נחותה יחסית לסרט המקורי של פול ורהובן.
בסרט רובוקופ 2 (במקור: RoboCop 2), סם חדש בשם "ניוק" מציף את הרחובות, והוא מופץ על ידי כנופיה שבראשה עומד קיין המכור לסמים, המשתמש בנער צעיר כדי להפיץ את הסם.
רובוקופ נלחם בכנופיה ומתמודד עם הניתוק ממשפחתו עקב מצבו המיוחד.
הכנופיה מצליחה ללכוד את רובוקופ ולפרק אותו לחלקים, אך OCP מתקנת אותו.
לבסוף, אחרי שרובוקופ הורג את קיין, מדענית ב-OCP משתמשת במוח שלו עבור מיזם "רובוקופ 2" בהנחה שבגלל ההתמכרות שלו יהיה אפשר לשלוט בו באמצעות התניית הספקת הסם בציות ל-OCP.
בערב חשיפת "רובוקופ 2" מתרחשת תקלה והרובוט יוצא מכלל שליטה.
רובוקופ, שמאבטח את האירוע, נלחם ברובוט ולבסוף מביס אותו.
תאגיד OCP על סף פשיטת רגל ועומד להימכר לתאגיד יפני.
רובוקופ מגן על דיירי "דטרויט הישנה" שמפונים בכוח על ידי OCP שרוצה לבנות שם את "דלתא סיטי" החדשה.
מיני סדרה של 4 פרקים.
ג'ון קייבל, שותפו החדש של רובוקופ, מצטרף לפרויקט ונהפך אף הוא לסייבורג אחרי שאיבד את תינוקו.
חברת OCP מחליטה לבטל את פרויקט רובוקופ לתמיד בזמן שמדען OCP לשעבר ממציא וירוס קטלני התוקף אנשים ומחשבים כאחד.
רימייק של הסרט הראשון יצא לאקרנים בפברואר 2014 ונקרא גם הוא בשם רובוקופ.
העלילה בסרט זה שונה מהעלילה בסרט המקורי.
בסרט זה השחקן ג'ואל קינמן מגלם את דמותו של רובוקופ/אלכס מרפי.
לצדו של קינמן, אבי קורניש גילמה את אשתו של מרפי, גארי אולדמן גילם את המדען שפיתח את אלכס כרובוט-אדם, ד"ר דנט נורטון; ובנוסף, מייקל קיטון, שגילם את ריימונד סלארס, מנכ"ל OCP שמאוחר יותר נחשף בתור הנבל הראשי בעלילה.
בגלל הפופולריות הנשמרת של הדמות, נוצרו מספר סדרות בת באמצעי תקשורת שונים המבוססות על השוטר הקיבורג.
סדרה מצולמת בטלוויזיה (שודרה בימי שישי בצהריים בערוץ 2 ב 1994).
שתי סדרות אנימציה בטלוויזיה: אחת מ-1988 ואחת מ-1998.
ספרי קומיקס, שיצאו לאור על ידי מארוול קומיקס ודארק הורס.
הספרים כוללים עלילות בדיוניות והרפתקאות נוספות, כגון: "רובוקופ נגד המחסל משליחות קטלנית" ורומן גרפי המבוסס על תסריט של פרנק מילר.
ראובן (רובי) דוּאֵנְיָאס (נולד ב-14 בינואר 1967) הוא במאי טלוויזיה, תסריטאי, שחקן, וקומיקאי ישראלי.
דואניאס נולד ביפו, לרחל וליצחק, וגדל בפתח תקווה.
הוא בוגר בית הספר למשחק "בית צבי".
בשנים 1991–1995 שיחק בתיאטרון החאן שבירושלים.
השיר "חם ויפת" שדואניאס כתב והלחין, נכלל בין 50 שירי היובל של המדינה.
במסגרת "הקומדי סטור" השתתף דואניאס גם ב"משדרים חשמונאים פלוס", ספיישל לחנוכה ב-1996, ולאחר מכן השתתף בתוכנית ההמשך "פרה פרה" (1997).
תוכניות אלה שודרו בערוץ הילדים.
בשנת 1996 דיבב דמויות במשחק המחשב הישראלי "תככי הרייטינג".
בשנת 1997 הופיע דואניאס בפסטיגל לצד צחי נוי.
בשנת 1998 שיחק בהצגת הילדים אלאדין לצידו של ליאור כלפון.
בשנת 1999 הופיע בפסטיגל, באותה שנה השתתף במופע זה יחד עם עמיתו, הקומיקאי אסף אשתר.
דואניאס ביים וכתב את סדרות הטלוויזיה של "טדי הפקות" (כגון "שמש", "חשיפה", "הפיג'מות", שבעונות 8-9 האחרונות השתתף בתפקיד קבוע, "השמיניה", עד 2013, וחלק מסדרות הטלוויזיה של yes: "השיר שלנו" ו"דני הוליווד").
בשנת 2007 כתב, ערך וביים את סדרת הטלוויזיה "הנפילים" יחד עם חן קלימן.
ב-2009 עלתה הסדרה "מנדלבאום בלש פרטי" אותה הוא יצר, ערך, כתב וביים, ובאותה שנה השתתף בתוכנית הריאליטי של אבי ביטר, "חי בסרט" בבימויו של איתי שגב.
ב-2010 עלתה הסדרה "15 דקות" ב-yes, שהוא התסריטאי הראשי שלה.
ב-2011 יצר יחד עם יניב פולישוק את הסדרה "סברי מרנן" ואף ביים אותה.
ב-2013 ביים את העונה הרביעית והחמישית של "השמיניה הדור הבא".
ב-2014 ביים את הסדרה "משפחה שולטת", סיטקום יומי בערוץ הילדים ב-yes, עם מור פולנוהר, רמי ורד ואורנה בנאי.
ב-2016 ביים את הסדרה "הרוסים", אשר שודרה במשך עונה בערוץ עשר.
ב-2017 ביים את הסדרה הקומית "שמחות", ששודרה בערוץ 2.
בפברואר 2019 לקראת הבחירות לכנסת העשרים ואחת הוציא יחד עם גיל ססובר את השיר "המדינה בוחרת ולכ" כשחזרו לגלם את תפקידיהם מ"הקומדי סטור" בתור חם ויפת, כהמשך לשיר סאטירי נודע אותו ביצעו.
במרץ 2025 יצא לאקרנים סרט כחול לבן שאותו הוא ביים.
בספטמבר 2006 זכה בפרס עבור בימוי לסדרת ילדים בפרס האקדמיה לטלוויזיה, על הסדרה "השמיניה".
דואניאס נשוי לאילנית, ולהם שתי בנות.
שנהשם הסדרהתפקיד הפקה של דואניאס1994–1996הקומדי סטורשחקן ראשי ותסריטאי1997פרה פרהשחקן ראשי ותסריטאי1997–2004שמשתסריטאי, במאי ושחקן אורח2001–2002שחרתסריטאי, במאי ושחקן אורח2003–2015הפיג'מותתסריטאי, במאי ושחקן אורח2005חשיפהשחקן, במאי ותסריטאי2005–2006השמיניהבמאי ושחקן אורח2007הנפיליםתסריטאי ובמאי2009–2010מנדלבאום בלש פרטיתסריטאי ובמאי2011–2025סברי מרנןתסריטאי, במאי ושחקן אורח2014–2016משפחה שולטתתסריטאי, במאי ושחקן אורח2016הרוסיםבמאי ושחקן אורח2017שמחותתסריטאי, במאי ושחקן אורח
רובטו (או טמפו רובטו; Tempo Rubato, מאיטלקית: זמן גנוב) הוא מתן חופש אקספרסיבי לשינויים קלים בקצב הנגינה על ידי האטה ואז האצה של קצב הנגינה לפי ראות עיניו של הנגן או המנצח, ולצורך הגברת המתח והעניין המוזיקלי.
כלומר, הכנסת שינויים באורכם של צלילים, שלא לפי הכתוב בתווים.
לרוב נהוג שנגינת רובטו אינה משנה את אורכם של פרקים או חלקים ביצירה.
רובור סיינה (איטלקית: Società Sportiva Robur Siena; בעבר: קאלצ'ו סיינה) הוא מועדון כדורגל איטלקי מהעיר סיינה המשחק בליגה פרו.
אצטדיונה הביתי הוא ארטמיו פרנקי המכיל כ-16 אלף מקומות.
המועדון נוסד ב-1 בדצמבר 1904. המועדון הצטרף מיד לסרייה א' שם החזיק מעמד יותר מ-30 שנה עד לעונת 1934/1935 בה ירד לסרייה ב' - הליגה השנייה באיטליה, אך לאחר עונה חזר למקומו הטבעי בליגה הראשונה.
בעונת , לאחר כיותר מ-65 שנה, המועדון ירד בפעם השנייה בתולדותיו לליגה השנייה, אך כמו בפעם הקודמת חזר לליגה הראשונה לאחר עונה אחת.
בסיום עונת 2009/2010 לאחר שלא עברה את הקו האדום, ירדה הקבוצה לליגת המשנה באיטליה.
בסיום עונת 2010/2011 חזרה הקבוצה לליגה הראשונה באיטליה.
בעונת 2011/2012 הקבוצה סיימה במקום 14 בליגה הראשונה.
בסיום עונת 2012/2013 ירדה הקבוצה שוב לליגה האיטלקית השנייה.
בסיומה של עונה זו, היא הוכתרה כאלופת הליגה, וקודמה לליגה פרו.
סיינה השתתפה פעמיים בגביע המחזיקות אך הודחה כבר בסיבוב הראשון, פעם אחת מול בורדו הצרפתית 2–4, ופעם אחת מול גטבורג השוודית 1–3.
רובונר היא תחרות הנערכת מדי שנה בין רובוטים בישראל.
בתחרות יש מספר קטגוריות בהתאם לגיל של בוני הרובוט ולמוסד החינוך בו נבנה הרובוט.
מטרת התחרות היא לבנות רובוט אוטומטי שנשלט אך ורק על ידי מחשב ותוכנה, שיכול למצוא את דרכו בתוך מבוך שמדמה בית, לעקוף מכשולים מסוגים שונים ולמצוא נר (מכאן גם בא השם רובונר) שמדמה מצב של שרפה בבית, לכבות אותו ולחזור לנקודת ההתחלה בזמן הקצר ביותר.
קטגוריה זו מיועדת לתלמידים בכיתות ט' עד י"ב בה המבוך קבוע וידוע מראש:
במבוך סטנדרטי לרמה זו, יש 4 חדרים, מיקום התחלה קבוע מראש, ומשטח משופע (שמדמה מדרגות).
הניקוד לקטגוריה זו נקבע על ידי הזמן בו הרובוט משלים את כיבוי הנר.
הניקוד יכול לגדול באחוז מסוים אם הרובוט מסוגל להתמודד עם משימות נוספות ביניהם התמודדות עם משטח משופע, יציאה לפי זיהוי אזעקה בתדר סטנדרטי לאזעקות, ומכשולים בתוך החדרים שיכולים להסתיר את הנר.
כמו כן הניקוד יכול לקטון באחוז אם הרובוט נאלץ לפעול מחיבור באמצעות חוטים, נגיעה בקירות או בנר.
הפרסים בתחרות הרובונר הישראלית בדרך כלל מאפשרים השתתפות במשלחת לתחרות בארצות הברית ומימון של הטיסה והשהייה.
הפרסים בתחרות בארצות הברית בקטגוריית בתי ספר תיכונים היא 1000 דולר למקום הראשון 500 דולר למקום השני ו-250 דולר למקום השלישי.
סכום הזכייה נוטה להשתנות ולגדול תלוי בספונסרים באותה שנה.
"רובוטריקים סייברטרון" היא סדרת אנימציה יפנית אשר מבוססת על הזיכיון רובוטריקים והופקה לטלוויזיה בין השנים 2005-2006.
בישראל הסדרה משודרת החל משנת 2005 בערוץ ג'טיקס-ישראל בדיבוב לעברית על ידי עוזי פוקס, טליה ברקאי ואולפני נ.ל.ס בע"מ.
את שיר הפתיחה של התוכנית ביצע עוזי פוקס.
הסיפור מתחיל כאשר הרובוטריקים ואופטימוס פריים בראשם מצליחים להשמיד את "יוניקרון" - משנה הצורה האכזר ביותר ביקום וזה אשר יצר את המיניקונים: רובוטים זעירים המשמשים הן את הרובוטריקים והן את והשקרניקים להעצמת כוחם במלחמתם האין סופית.
השמדתו של יוניקרון גרמה לחוסר איזון ביקום.
חוסר איזון זה בין הטוב והרע גרם ליצירתו של חור שחור המאיים עתה על עצם קיום היקום עצמו.
הדרך לסגירת החור השחור היא באיסוף מפתחות הסייבר פלאנט - חפצים קסומים המסוגלים לשנות רובוטריקים ואף ליצור עולמות חדשים.
רק כאשר מפתחות אלה יתאחדו יוכל "פריימוס", בורא הרובוטריקים, וכל שאר משני הצורה ביקום לסגור את החור השחור, ולהציל בכך את היקום.
במהלך חיפושם את מפתחות הסייבר פלאנט מגיעים הרובוטריקים לכדור הארץ שם הם פוגשים את קובי - נער מתבגר בן-15 אשר ידוע גם כמכונאי מבריק, באד: ילד בן 12, אחיו הקטן של קובי, ולורי: נערה מתבגרת בת גילו של קובי, אשר היא גם חברתו הטובה.
יחד עם הרובוטריקים יוצאים הילדים למסע הרפתקאות העשוי לחרוץ את גורל
בנוסף יש לו מצב משופר ובעל יכול מיזוג לשני רובוטים (ווינג סייבר וליאוברייקר).
בעל מפתח סייבר מסוג של רובוטריק מוזהב.
הוט שוט (Hot Shot) - הרובוטריק הכי מהיר הוא מאוד פזיז.
בהמשך הוא משתדרג והופך לאחד מצוות הגנת סייברטרון.
בפרק האחרון הוא הופך להיות מנהיג כוכב ספיד.
לפני שדרוגו יש לו מפתח סייבר של ספיד ואחרי התפתחותו במפתח סייבר של הרובוטריקים.
הוא משנה צורה למכונית ספורט ואחר כך לרכב צבאי.
ג'ט פייר (Jetfire) - הוא לא ממש מחבב את בני-האדם.
בפרק האחרון הוא הופך להיות מנהיג הרובוטריקים.
בעל מפתח סייבר של כדור הארץ.
לנד מיין (Landmine) - רובוטריק ותיק הוא הגיע לכדור הארץ במקור בנסיבות לא נעימות.
הוא מאוד מחבב את בני האדם.
אובר הול/לאוברייקר (Overhaul/Leobreaker) - רובוטריק עם יותר ברגים ממוח.
מפתח הסייבר של כוכב הג'ונגל גרם לשינוי צורת הרובוט שלו וגם שינוי צורתו המוסוות.
כשהוא בשדרוג שלו הוא יכול להתמזג עם אופטימוס פריים.
בהתחלה בעל מפתח סייבר של הרובוטריקים ואחר-כך במפתח של כוכב הג'ונגל.
בהתחלה הוא משנה צורה לג'פון ואחר-כך לאריה.
סקטר שוט (Scattorshot) - הוא המוח של הרובוטריקים.
הוא לא מבין הרבה בבני-האדם.
בהמשך הוא הופך להיות חלק מצוות ההגנה של סייברטרון.
קודם יש לו מפתח סייבר של כדור הארץ ואחר כך מפתח של הרובוטריקים.
הוא משנה לטנק קטן ובהמשך למעין טנק גדול יותר.
רד אלרת (Red Alert) - רובוט הרפואה של הרובוטריקים, והוא לא אוהב את הוט שוט.
בהמשך הוא משתדרג והפך להיות חלק מצוות ההגנה של סייברטרון.
בעל מפתח סייבר של כדור הארץ ובהמשך בעל מפתח של הרובוטריקים.
הוא משנה צורה לניידת רפואית ולאחר מכן לטנק.
וקטור פריים (Vector Prime) - שומר הזמן של היקום והרבוט הזקן ביותר שביקום.
הוא לא ממש רובוטריק, אבל בצידם.
בנוסף יש לו מיניקון בשם סייף גארד.
הוא משנה צורה למטוס חייזרי.
וינג-סייבר- רובוטריק בעל עבר מעורפל ומעין ידיד של אופטימוס פריים וגם יכול להתמזג איתו.
בעל מפתח סייבר של הרובוטריקים.
מגהטרון (Megatron/Galvatron) - חסר לב, מתנהג אל הצבא שלו כאשפה והוא יעשה הכל כדי להשיג את מנעול אומגה, ארבעת מפתחות הסייבר פלנט והשליטה על היקום.
בעל יכולת מיזוג עם נמסיסברייקר.
בעלת מפתח סייבר ייחודי של השקרניקים.
הוא משנה צורה למכונית חייזרית שהופכת לחללית.
סטאר סקרים (Starscream) - הסגן הראשון של מגטרון.
הוא רוצה את השליטה על השקרניקים ושונא את מגטרון.
בהמשך הוא מצרף אליו צבא שלם של שקרניקים שנתפסו בכדור הארץ בידי קרוסוויס.
בהמשך הוא גם משתדרג לענק לאחר שהתמזג אם מנעול אומגה ושלושה מפתחות סייבר פלנת.
הוא משנה צורה למטוס קרב.
ת'נדר קרקר (Thundercracker) - רובוט טיפש אך נאמן למגטרון.
בעל מפתח סייבר של כדור הארץ וזרוע תותח קיברנטית.
ת'נדר בלאסט - אחת מאלו שהיו בצבאו של סטאר-סקרים.
בנוסף הצטרפה לשקרניקים של מגטרון בעיקר בגלל אהבתו אליו.
בעלת מפתח סייבר של כדור הארץ.
משנה צורה למעין סירה צבאית מהירה.
מאדפלאד רובוטריק וידיד של לנד מיין לשעבר וצורף על ידי סטאר סקרים בשל שנאתו לבני האדם בעל מפתח סייבר של כדור הארץ ומשתנה לגרר
אוברייד (Override) - הרובוטית המהירה ביקום.
בגלל מהירותה היא מנהיגת כוכב המהירים, כוכב ספיד.
בעלת מפתח סייבר מוזהב של ספיד.
היא משנה צורה למכונית ספורט חייזרית.
סקורג (Scourge) - מנהיג כוכב הג'ונגל.
הוא משנה את צידו כל הזמן ושונא אורחים לא צפויים.
בעל מפתח סייבר מוזהב של כוכב הג'ונגל.
פרימוס (Primus) - הרובוט הטוב יוצר כל הרובוטים הוא משנה צורה לכוכב.
רנסק (Ransack) - הוא רובוט שמגטרון שיעבד בשבילו בכוח הוא משנה צורה לאופנוע חייזרי.
גרמבלזון (Crumplezone) - למרות גודלו הוא די חלש וטיפש הוא רובוט שמגטרון שיעבד בשבילו בכוח הוא משנה צורה למכונית ספורט חייזרית.
גלעד קלטר - אופטימוס פריים
אלדד פריבס - וקטור פריים
יובל גרבש - וקטור פריים (החל מאמצע הסדרה), סמוק-סקרין
מירון אהרונוביץ' - הוט שוט
עמי מנדלמן - רד-אלרט, אבא של קובי ובאד
נורית בנאי קורן - אובר-רייד, אמא של קובי ובאד
גיא רושיניאק - מאדפלאפ, לגנץ, מר סטאנטון
ערן בוהם - קולונל מיק פרנקלין
רובוטריקים ארמדה היא סדרת בת של הרובוטריקים אשר הופקה במקור בין השנים 2002–2003.
בישראל שודרה הסדרה החל משנת 2003 בערוץ "ג'טיקס ישראל" בדיבוב עברי.
הסדרה היא סדרת אנימציה לילדים המשתמשת בדמויות ומאפיינים מהסדרה המקורית ששודרה בישראל בתחילת שנות השמונים, אולם ניכרים בה שינויים קוסמטיים של הדמויות המקוריות וכן נוספו בה דמויות חדשות.
לפני עידנים רבים, עמוק בתוך הקוסמוס, קמו לתחייה יצורים דיגיטליים מיוחדים במינם.
היצורים החלו לחפש אחר צורות חיים אחרות ושלחו חוקרים לכל רחבי הגלקסיה.
דמויות מכניות־דיגיטליות אלה נקראו "משני הצורה".
אחד הכוכבים הראשונים בהם התיישבו, נודע ברחבי החלל והזמן בשם "סייברטרון".
הסיפור מתרחש בכוכב הלכת סייברטרון, שבו מתחוללת מלחמה קשה בין שני פלגים של "משני צורה" ענקיים הנקראים רובוטריקים ושקרניקים.
המלחמה ביניהם סובבת סביב שליטה ברובוטריקים קטנים יותר הנקראים "מיניקונים", שמסוגלים להעניק כוחות נוספים למשני הצורה הגדולים יותר כמטעני אנרגיה חשובים.
המיניקונים, שמבקשים להימלט מהמלחמה כדי להימנע מסכנת הכחדה, נעזרים ברובוטריקים כדי לברוח, אך במהלך הבריחה השקרניקים תוקפים את ספינתם.
הספינה נפגעת ומתרסקת במערכת השמש שלנו, כאשר חלקה נשאר על הירח והחלק השני נופל לכדור הארץ, שם המיניקונים מתפזרים ונכנסים למצב תרדמת במשך ארבעה מיליון שנים.
לאחר זמן זה, שני נערים, רד (Rad) וקרלוס (Carlos), מגלים את שאריות הספינה במקרה ומפעילים אותה מחדש.
הספינה שולחת אות שמודיע לרובוטריקים ולשקרניקים על נוכחות המיניקונים על כדור הארץ.
הכוחות של אופטימוס פריים, מנהיג הרובוטריקים, ומגטרון, מנהיג השקרניקים, מגיעים לכדור הארץ והמאבק על המיניקונים מתחיל.
במהלך המאבקים, כל אחד מהרובוטריקים והשקרניקים מצליח לשדך לעצמו מיניקון שיסייע לו בקרבות.
סמוקסקרין מצטרף לצוות הרובוטריקים, ותגליות חדשות מגלות את קיומו של נשק רב עוצמה שנוצר מהמיניקונים, חרב הכוכב (Star Saber).
השקרניקים מצליחים להשיג חלק מהחרב, אך הרובוטריקים מצליחים להשתלט על שאר החלקים.
באמצע הסיפור מופיע שכיר חרב מסתורי בשם סקאונג'ר (Scavenger) שמצטרף לשקרניקים ומעודד אותם לחפש את חלקי מגן השמיים (Skyboom Shield), נשק מיניקון נוסף שיכול להתמודד עם חרב הכוכב.
רובוטריק נווד בשם סיידווייז (Sideways) מצטרף למאבק, אך במהרה מתגלה שהוא למעשה בוגד שמשרת את השקרניקים, ומבצע בגידה בחברו הוט שוט (Hot Shot), מה שמאפשר לשקרניקים להשתלט על חרב הכוכב.
סקאונג'ר מתגלה כמרגל רובוטריקי ומתאחד עם חבריו, ולאחר מכן מצטרף בלור (Blurr), רובוטריק נוסף שהגיע מסייברטרון.
כשהשקרניקים מצליחים להשלים את מגן השמיים, מתפתח קרב אדיר שבסופו הרובוטריקים מצליחים להשיג את המגן.
שני כלי נשק, חרב הכוכב ומגן השמיים, משחררים אנרגיה עוצמתית שמושכת את ת'רסט (Thrust), טקטיקן מומחה, ואת טיידל ווייב (Tidal Wave), לוחם חזק וגדול, לכדור הארץ.
בינתיים, סיידווייז מצליח לעורר בעיות במחנה השקרניקים על ידי משחק על סתירות פנימיות ביניהם.
בעודו לוכד את בעלי בריתם האנושיים של הרובוטריקים במרחב הסייבר כדי ללכוד את המיניקונים שלהם, הוא מגלה שהוא משרת כוח עליון ומסתורי.
ת'רסט מנסה להוציא לפועל את תוכניותיו הטקטיות, אך אלה מסוכלות על ידי הגעתו של ג'טפייר (Jetfire), סגן מפקד הרובוטריקים, שמסוגל להתחבר עם אופטימוס ולהביס את ת'רסט.
לבסוף, התרמית של סיידווייז מתגלה, ומגטרון משמיד אותו באמצעות חרב הכוכב, אך סיידווייז מצליח לברוח על ידי הרכבת גופו מחדש.
טיידל ווייב מגיע לכדור הארץ והרובוטריקים מוצאים את עצמם בעמדה נחותה.
רד, קרלוס ואלקסיס מתבשרים על קיומו של נשק המיניקון השלישי, ריקוויאם בלסטר (Requiem Blaster), על ידי סיידווייז, ומאתרים את סקייבלסט (Skyblast), אחד ממרכיביו.
סקייבלסט משמיע הרמוניה מסתורית שקוראת לשני המיניקונים האחרים מתוך התרדמת שלהם, והם יוצרים את הבלסטר שמאפשר לאופטימוס להביס את טיידל ווייב.
שני הצדדים זוכים במהרה בחברים חדשים - סיידסווייפ (Sideswipe), רובוטריק חדש ונלהב, ווילג'ק (Wheeljack), רובוטריק לשעבר שהצטרף לשקרניקים מתוך אמונה שהוט שוט בגד בו בסייברטרון.
ת'רסט מתכנן מזימה חדשה שמאפשרת לשקרניקים לגנוב את ריקוויאם בלסטר, תוך כדי פציעת מוות של סמוקסקרין (Smokescreen), מה שגורם לרד אלרט (Red Alert) לעצב אותו מחדש לדמות חזקה יותר בשם הויסט (Hoist).
סטארסקרים (Starscream), שקרניק שבוגד במגטרון, מחליט לשתף פעולה עם הרובוטריקים ואף מתיידד עם הילדים, במיוחד עם אלקסיס.
הוא מאפשר לרובוטריקים גישה לבסיס השקרניקים, אך בהמשך מחליט לגנוב את מגן השמיים וחרב הכוכב ולחזור לשקרניקים כסוכן כפול.
עם כל שלושת נשקי המיניקון ברשותם, השקרניקים יוצרים את תותח ההידרה (Hydra Cannon), נשק משולב שמסוגל להשמיד את כדור הארץ.
אופטימוס משתמש במטריקס שלו כדי לספוג את הפגיעה, אך הקרבה זו עולה לו בחייו.
השקרניקים טסים לסייברטרון, והרובוטריקים, כעת בהנהגת הוט שוט, בונים ספינה בשם אקסלון (Axalon) כדי לרדוף אחריהם.
המיניקונים, שמשחררים את מלוא כוחותיהם, מצטרפים למסע, מה שמוביל לקרב שבו הם משתמשים בכוחם להחיות את אופטימוס.
חור שחור מעביר מספר קטן של רובוטריקים ושקרניקים לעולם שומם, שבו הם נתקלים בנמסיס פריים (Nemesis Prime), שיבוט מעוות של אופטימוס.
הם מקבלים שדרוגים בכוח ובשריון מהמיניקונים, ומגטרון משנה את שמו לגאלבטרון (Galvatron).
השקרניקים חוזרים לסייברטרון ומצליחים לכבוש את רוב הכוכב באמצעות נשקי המיניקונים.
הוט שוט תוקף את בסיס השקרניקים בגפו, ומגלה את הבגידה של ת'רסט.
ת'רסט בורח עם מגן השמיים וריקוויאם בלסטר ומעביר אותם לסיידווייז, שמשתמש בהם כדי להעיר את אוניקרון (Unicron), אויב אדיר שהמיניקונים ניבאו את בואו.
רד וחבריו נשלחים במרחב הזמן, שם מתגלה שהם היו מעורבים ביצירת המיניקונים, שמתבררים כנקודת תורפה של אוניקרון.
רד מצליח לשכנע את היי ווייר (High Wire) להוביל את המיניקונים לעזוב את סייברטרון, מה שמוביל להתפתחות כל האירועים.
גאלבטרון מסרב להאמין באיום של אוניקרון, וסטארסקרים מקריב את עצמו כדי להוכיח את קיומו של אוניקרון.
סיידווייז גונב את חרב הכוכב ומעיר את אוניקרון לחלוטין, והרובוטריקים והשקרניקים מאחדים כוחות כדי להילחם בטרנספורמר הענק שהתחזה לירח של סייברטרון.
במהלך הקרב, גאלבטרון מתעמת עם ת'רסט על בגידתו ומשאיר אותו לגורלו, כאשר ת'רסט נהרג בעקבות טעות קריטית.
בזמן שאוניקרון תוקף את סייברטרון, גאלבטרון ואופטימוס נכנסים לגופו, שם סיידווייז חושף שהוא נוצר על ידי אוניקרון כשליח שמטרתו להחזיר את המיניקונים לשליטתו.
עם זאת, רד מצליח לעורר מחדש את תודעתם של המיניקונים, מה שמוביל לכך שנשקי המיניקונים משתחררים מהשליטה של אוניקרון ומפסיקים את כוחו.
טוב לב היא תכונה אופיינית לו, והוא משנה צורה למשאית.
הוט שוט (Hot Shot) - הרובוטריק הכי מהיר, חמוש בבזוקה, מאוד פזיז, והוא משנה צורה למכונית ספורט.
רד אלרט (Red Alert) - רובוט הרפואה של הרובוטריקים.
הוא שונא את הוט שוט, והוא משנה צורה לניידת רפואית.
סמוק-סקרין (Smokescreen) - רובוטריק טוב.
לפעמים הוא גורם לרובוטריקים לחשוב שהוא אויבם, והוא משנה צורה לגרר.
סקוונג'ר (Scavenger) - הוא ריגל עבור הרובוטריקים אצל השקרניקים, והוא משנה הצורה לבולדוזר.
בלור (Blurr) - התלמיד של סקוונג'ר.
מהיר וחזק, והוא משנה צורה למכונית ספורט.
ג'ט פייר (Jetfire) - רובוטריק שאוהב לקחת שליטה.
הוא מתמזג עם אופטימוס פריים, והוא משנה צורה למעבורת חלל.
סייד-סוויפ (Sideswipe) - המוח של הרובוטריקים.
חבר של הוט-שוט, והוא משנה צורה למכונית רגילה.
מגטרון/גאלבטרון (Megatron/Galvatron) - מנהיג השקרניקים.
חסר לב אשר מתנהג אל הצבא שלו כאשפה ויעשה הכל כדי להשיג את המיניקונים והשליטה ביקום.
הוא אוהב בני-האדם, והוא משנה צורה למטוס קרב.
משמיד (Demolishor) - השקרניק עם הכי הרבה נשק.
הוא קצת טיפש, והוא משנה צורה לטנק.
דרסט (Thrust) - מתנהג כשקרניק, אך הוא עובד עם יוניקרון.
הוא משנה צורה למטוס קרב, בסוף נהרג על ידי מגטרון.
סיקלונוס (Cyclonus) - רובוט טיפש שמשנה צורה למסוק.
וויל-ג'ק (Wheeljack) - הוא התחזה לרובוטריק וגם כשחזר לשקרניקים הרובוטריקים לא היו מודעים לכך.
הוא משנה צורה למכונית ספורט.
חמקן - מתנהג כשקרניק אך הוא עובד עם יוניקרון.
שוק וויב (Shockwave) - השקרניק הכי גדול, בעל הנשק הכי גדול.
הוא מתמזג עם מגטרון והוא משנה צורה לנושאת מטוסים.
יוניקרון (Unicron) - הרשע הכי גדול בסיפור, אבל הוא לא שקרניק.
הוא כמעט משמיד היקום, הוא יצר את המיניקונים, והוא משנה צורה לחללית-כוכב בעל טבעת.
מירון אהרונוביץ' - הוט שוט, בילי
עמי מנדלמן - רד-אלרט, מספר (פרק 1)
יובל סגל - סמוק-סקרין, היי-וייר
צביקה שוורצברג - סקאוונג'ר, שוק-ווב
גיורא קנת - חמקן (בדיבוב האנגלי: סייד-וייס)
רובוטריקים אנימייטד היא סדרת הנפשה אמריקנית אשר מבוססת על הזיכיון רובוטריקים, אשר הופקה לטלוויזיה בין השנים 2007 עד 2009 עבור ערוץ Cartoon Network.
זוהי הסדרה הראשונה בזיכיון הרובוטריקים מאז הסדרה המקורית בזיכיון משנות השמונים אשר מיוצרת בארצות הברית ואיננה סדרת אנימה.
בישראל הסדרה משודרת החל משנת 2008 בערוץ ג'טיקס-ישראל בדיבוב לעברית על ידי עוזי פוקס, טליה ברקאי ואולפני נ.ל.ס בע"מ.
לאחר שחמשת הרובוטריקים אופטימוס פריים, באמבלבי, ראטצ'ט, פראול ובאלקהד מוצאים את תיבת האנרגיה מעניקת החיים האגדית "אול-ספארק" פורץ העימות האינסופי המתמשך בין הרובוטריקים לבין אויביהם השקרניקים.
קרב החלל הראשון של הרובוטריקים מסתיים בהגעתם לדטרויט במהלך אמצע המאה ה-21 בה הם משמשים כגיבורי על ולוחמים בשקרניקים ובנבלי על אנושיים שונים.
בסדרה העיר דטרויט מכונה "עיר הרובוטים" (במקום שמה הידוע של העיר כיום - "עיר המכוניות") בשל הרובוטים אותם פיתח פרופסור אייזק סומדאק.
סארי סומדאק, בתו בת ה-8, היא הדמות האנושית הראשית בסדרה שהופכת לחברה של הרובוטריקים לאחר שהיא מצילה אותם כאשר הם נוחתים לראשונה בכדור הארץ.
בעונה הראשונה, ראשו חסר הגוף של מגהטרון הוקם לתחייה, ועבד עם פרופסור סומדאק תוך שהוא מתחזה לרובוטריק, על מנת לבנות מחדש את גופו.
התהליך היה מעורב בלא מעט תקריות כמו יצירתם של הדינוטריקים וסאונד-וויב.
לבסוף, השקרניקים לאגנאט ובליצווינג הצליחו להחיות את מגהטרון עם המפתח הגנוב של סארי.
מגהטרון הרג את סטאר-סקרים ולחם ברובוטריקים, קרב שהסתיים בחטיפתו של פרופסור סומדאק והרס האול-ספארק.
בעונה השנייה, משמר העילית של הרובוטריקים (כולל את אולטרה-מגנוס, סנטינאל פריים וג'אז) הגיע לכדור הארץ על מנת להשיב את האול-ספארק, רק כדי לגלות שנהרס.
רגע לפני שמשמר העילית לקח את חבורת הרובוטריקים של ארץ בחזרה לסייברטרון, סטאר-סקרים קם לתחייה והוכיח למשמר העילית שקיימת פעילות שקרניקית על הכוכב, כמו גם רסיסים נותרים מהאול-ספארק.
במהלך העונה, המשיכו הרובוטריקים באיסוף רסיסים של האול-ספארק, ובמהלך הזמן נחשפו לידידים ויריבים חדשים.
בינתיים, השקרניקים עבדו במרץ על בניית גשר חלל שיאפשר להם גישה לסייברטרון, ובסוף העונה אף השלימו אותו.
בעקבות הקרב שהתרחש, מגהטרון וראשו של סטאר-סקרים נותרו בחלל משוללי יכולת תנועה, ואבדו מקרב הרובוטריקים בלור ואומגה-סופרים (שהתגלה כספינת הרובוטריקים).
כמו כן, במהלך העונה, סארי מגלה שאין כל הוכחה לכך שהיא בתו של אייזק סומדאק או אפילו קיימת, מה שגורם לפנות אותה ממגדל סומדאק ולעבור לגור עם הרובוטריקים.
בסוף העונה, מגלה סארי שהיא לא אנושית אלא מעין שילוב של אדם ומכונה.
בעונה השלישית, שקרניקים לוחמים על השליטה בגשרי החלל בכל רחבי הגלאקסיה, מתוך תקווה להצטרף למתקפה המתוכננת של מגהטרון מהעונה הקודמת.
מגהטרון וסטאר-סקרים משתחררים במהרה, ומצליחים להשתלט על גופו של אומגה סופרים.
בינתיים, מתברר שסארי היא טכנו-אורגאנית ונוצרה משילוב בין הקוד הגנטי של אייזק סומדאק לתצורת- בסיס סייברטרונית, אך רק לאחר שסארי שואבת את כוחותיו של המפתח שלה כאשר היא משדרגת את עצמה לגוף של נערה מתבגרת.
מגהטרון וסטאר-סקרים מגיעים לכדור הארץ בניסיון להרוג את הרובוטריקים, רק כדי לסיים במעגל שיגור אקראי אינסופי.
אייזק סומדאק ובאלקהד ממשיכים לעבוד על גשר חלל, כאשר האסיר הנמלט וואספ מגיע לכדור הארץ במטרה לממש את הבטחתו לנקום בבאמבלבי.
וואספ נמלט, ושוק-וויב נחשף כמרגל לעיני כל סייברטרון.
שוק-וויב נמלט עם הפטיש של אולטרה-מגנוס, ומותיר את אולטרה מגנוס מאחוריו פצוע פצעי מוות.
סנטינאל פריים שהגיע לכדור הארץ כדי לעצור את וואספ, חוזר לסייברטרון עם לאגנאט, בליצווינג, סווינדל שני שיבוטים של סטאר-סקרים, ראמג'אט וסאנסטורם, כולם לכודים, אך לאגנאט וסווינדל מצליחים להימלט, ולאגנאט מוצא את מגהטרון, סטאר-סקרים ואומגה-סופרים.
שוק-וויב מביא להם את אר-סי (המאכסנת בראשה את קודי הגישה לאומגה-סופרים), ובמהרה נוצרים שלושה שיבוטים של אומגה-סופרים, בדמותו של לאגנט.
הקרב האחרון מסתיים במותם של פראול וסטאר-סקרים, ומגהטרון נתפס ומובא לסייברטרון על ידי הרובוטריקים, המתקבלים עם הגעתם בתרועה, כגיבורים.
אופטימוס פריים (Optimus Prime) - הטירון מנהיג-מכורח-המציאות של הרובוטריקים בכדור הארץ.
משתנה למשאית כיבוי אש עתידנית.
אף על פי שהוא סיים בהצלחה את לימודיו באקדמיה לקצינים הוא עדיין איננו מנוסה בפיקוד.
הדמות של אופטימוס פריים אשר מופיעה בסדרה זו צעירה ואופיר שפירא גם בהרבה מזו אשר הופיעה בסדרות הקודמות בזיכיון.
ראטצ'ט (Ratchet) - רובוטריק חובש ממולח ובעל ניסיון רב במלחמה נגד השקרניקים.
זועף, הגנתי, ויגע מחברת הרובוטריקים הצעירים איתם הוא נאלץ לשרת.
הוא משתנה לאמבולנס ונלחם באמצעות גנרטור שדה אלקטרו-מגנטי רב-תכליתי.
באמבלבי (Bumblebee) - החבר הצעיר בקבוצה.
תמיד להוט ונלהב, מדי פעם עד כדי עודף ביטחון-עצמי.
משתנה למכונית קטנה בצבע צהוב.
באלקהד (Bulkhead) - למרות גודלו והופעתו המאיימת של באלקהד, הוא הרובוטריק השקט והצנוע ביותר בהתנהגותו בחבורה.
פראול (Prowl) - מאסטר באמנות הלחימה הסייברטרונית 'מעגל הסו'.
בעל חוש הומור חד ועוקצני בו הוא משתמש בדרך כלל על חשבון אחרים, אף על פי שלעולם לא באופן זדוני.
תצורת ההשתנות שלו היא אופנוע עתידני.
אולטרה מגנוס (Ultra Magnus) - המנהיג העליון של הרובוטריקים וחבר במשמר העילית של סייברטרון.
הוא ומשמר העילית הגיעו לכדור הארץ על מנת לבדוק מה עלה בגורל האול-ספארק.
לאחר שרסיס מהאול-ספארק נמצא, אולטרה מגנוס החל להאמין לסיפור של אופטימוס פריים.
הוא משתנה למשאית תובלתית טקטית כבדה מורחבת ולוחם באמצעות פטיש המסוגל לחולל סערת ברקים.
מגהטרון (Megatron) - המנהיג הקר, המחושב והמניפולטיבי של השקרניקים, שמשתנה למטוס קרב סייברטרוני משולב, ומאוחר יותר לטילטרוטור (מסוק עם שני פרופלורים בעל יכולות חלקיות של מטוס) חמוש בתותח ענקי.
סטאר-סקרים (Starscream) - רובוט סרקאסטי, בוגדני וחתרן דו-פרצופי, ששואף להיפטר ממגהטרון ולהפוך למנהיג השקרניקים.
בליצווינג (Blitzwing) - מחייליו הנאמנים של מגהטרון, בליצווינג הוא לא-יציב, בעל מבטא טווטוני-גרמני ומשתנה משולש (טנק, מטוס, רובוט) עם ספין חדש - פיצול אישיות והחלפת פנים בהתאמה לכל אישיות.
כל אישיות מגדירה את הכוחות שלו.
סוג אישיות אחד מגיע עם פנים קרות מזלזלות ומלאות בוז, גישה מתנשאת וקרני קרח.
סוג שני מגיע עם גישה לוחמנית, חמת מזג ואגרסיבית שעוסקת באיומים ובמפציצי להבות, ולבסוף, פני דלעת חג מולד (ג'ק-או-לנטרן) משוגעות- כמעט ילדותיות בחיות הפסיכוטית שלהן, שמשתמשת בקליעי לייזר מתפוצצים.
לאגנאט (Lugnut) - שקרניק ענק ומאיים שלכוחו הפיזי העצום משתווה רק מסירותו הכמעט פנטית למגהטרון ומטרותיו.
ללאגנאט יש טילים במקום ידיים, הוא לוחם בעזרת פטיש נפץ ענקי, ותצורת השינוי שלו היא למטוס מפציץ עתידני.
בלאק-ארקניה (Blackarachnia) - תצורת השינוי שלה היא עכביש טכנו-אורגני בצבעי שחור-סגול.
בעבר רובטריקית מגויסת אקדמיה לקצינים צעירה ומבטיחה בשם אליטה-1, חברה לשעבר של אופטימוס פריים וסנטינאל פריים עד לאירוע הנורא שגרם לה להפוך לעכביש טכנו-אורגני עם שנאה עזה לרובוטריקים ותשוקה לחזור ולהיות נורמלית בכל מחיר.
אף על פי שבמקור היא חברה ביחידה הראשית של מגהטרון, היא לא הייתה בקשר איתו מאז הפרק הראשון בסדרה.
הסדרה הונפשה על ידי אולפני ההנפשה היפנית MOOK DLE, האולפן The Answer Studio והאולפן Studio 4°C.
נודעה בעבר במהלך הפקתה כ"רובוטריקים: גיבורים", והשם הנוכחי שלה עוצב כדי להימנע מלהשוות אותה לסרט המצולם שיצא לאקרנים ביולי 2007, חודשים לפני שהפרק הראשון בסדרה שודר.
הסדרה מגיעה לכלל העולם ומוגנת בזכויות יוצרים.
במאי הסדרה הוא מאט יאנגברג (הטיטאנים, הבאטמן), המפיק הראשי הוא סאם רגיסטר, סגן נשיא קרטון נטוורק, ומעצב קו הצעצועים הוא וינסנט אניסטו.
בנוסף, הכותב של "רובוטריקים: מכונות חיות", מרטי אייזנברג חוזר לתפקידו כראש מחלקת התסריטאים של הסדרה.
הארט דיירקטור/מעצב הדמויות הראשי הוא דריק וויאט (הטיטאנים, בית פוסטר לחברים דמיוניים, לגיון גיבורי-העל) אשר יצר את "המראה החדש" שהסדרה מציגה.
הפרק הראשון תוכנן להיות משודר במלואו בפסטיבל מיני-קון 2007 ב־3-4 בנובמבר, בכינוס רובוטריקים בעיר אורולוף שבשוודיה, אך יצרן הצעצועים האמריקאי, הסברו, מנע את השידור המלא של הפרק, כך שההקרנה הראשונה קוצצה ל-11 הדקות הראשונות בלבד.
אחרי שהריצה הרגילה של הסדרה החלה בינואר 2008, עלו שתי העונות הראשונות לשידור אחת אחרי השנייה בסמיכות רבה, יוצרות בכך עיכוב של כמעט שנה בין העונה השנייה לשלישית.
העונה השלישית המצופה עלתה לבסוף לשידור במקביל בארצות-הברית ובקנדה ב-14 במרץ 2009 מלווה בסרט מיוחד בן 90 דקות (שלושה פרקים מחוברים).
לאחר תקופה ארוכה של חוסר תקשורת מצד צוות ההפקה ואינספור ספקולציות, הוכרז רשמית בפסטיבל בוטקון 2009 שהסדרה הסתיימה, לפחות בצורתה הטלוויזיונית.
דטרויט: כאן, בעיר הרובוטים העתידנית הזאת על כדור הארץ, מתחדש הקרב העתיק בין הרובוטריקים לשקרניקים ובין הטוב לרע.
מגדל סומדאק: מגדל ענקי בדטרויט שבו אייזק סומדאק מעצב ובוחן את יצירותיו הרובוטיות, שהיה גם המקום שבו הוצב ראשו הפגוע של מגהטרון עד שקם לחיים מחדש.
הופעתו החיצונית דומה לשקע חשמלי ענקי.
מפעל המכוניות הנטוש: בסיס האם הנוכחי של הרובוטריקים שהיה עד כה נכס של סומדאק שלא היה בשימוש.
מתקני אספקת אנרגיה: מזקקת השמן העירונית.
הלוגו שלה מהווה קריצה לשמו של הדינוטריק סלאדג' מסדרות הרובוטריקים השונות.
אצטדיון הנמר (Tiger Stadium): בפרק "Five Servos of Doom" נערך שם קרב בין סנטינאל פריים, אופטימוס, ג'אז, פראול, ג'טפייר וג'טסטורם נגד לוקדאון וראמג'אט.
אי הדינוטריקים: אי קטן ומבודד במרכז ימת אירי שם חיים הדינוטריקים.
זה גם מיקומה של המעבדה של מלטדאון.
מכרות הפחם: האתר המרוחק מדטרויט שם התרסק גופו של מגהטרון.
אחרי תבוסת השקרניקים בפרק "Megatron Rising", מגהטרון מיקם את הבסיס שלו שם יחד עם לאגנאט ובליצווינג למטרת תיקונים, כיוון שהפחם הגן עליהם מגילוי על ידי הרובוטריקים.
במהלך העונה השנייה, פרופסור סומדאק הוחזק שם כאסיר בתא מיוחד.
ספינת הרובוטריקים: הספינה של הרובוטריקים, נפגעה קשות במהלך מתקפת השקרניקים והתרסקה בימת אירי.
מערכת המחשב הראשית שלה היא אישיות בעלת קול נשי הידוע כטלטראן אחד, שם זהה לשמה של מערכת המחשב של הרובוטריקים מ-G1. כשבליצווינג ולאגנאט מגיעים לכדור-הארץ בחיפוש אחר מגהטרון והאול-ספארק, ראטצ'ט וסארי מצליחים להפעיל את מערכות הנשק של הספינה (המושבתות ומנוטרלות זה זמן רב) כדי להילחם בשקרניקים.
בחלקו השני של הפרק "Megatron Rising", הספינה עפה שוב, רק כדי להיירות ולהתרסק אל קיר הסלע של צד ההר באי הדינוטריקים (דומה להתרסקות של ספינת הרובוטריקים ב-G1).
מעבורת החרום שאוכסנה בספינה הושמדה על ידי סטאר-סקרים בפרק "A Fistful of Energon".
בפרק "A Bridge Too Close- חלק 2", התגלה שהספינה היא תצורת הרכב של אומגה-סופרים.
ספינת הקרב השקרניקית: ספינת הדגל של מגהטרון שמגמדת את גודלה של ספינת הרובוטריקים.
על סף השמדה, היא ננטשה על ידי כל השקרניקים מלבד סטאר-סקרים.
הוא הצליח לשרוד והוביל את הספינה במשך כחמישים שנה בחלל עד שלבסוף התביית על האות של האול-ספארק שהגיע מכדור הארץ.
הספינה התרסקה מאוחר יותר על הירח.
היא עדיין שם, ובמהלך זמן רב היא שמשה כבסיס המבצעים של סטאר-סקרים ומאכסנת את צבא הכפילים שלו שנבנה באמצעות תצורות הבסיס שלוקדאון גנב במקור עבור מגהטרון.
בסוף העונה השלישית שמשה הספינה כבסיסו האחרון של מגהטרון כאשר הוא פירק חלקים ממנה כדי לבנות את השיבוטים של אומגה-סופרים.
הספינה של לוקדאון: ספינה המצוידת במקרני הולוגרמה המשמשים להסוואה, וסורקים חזקים מאוד.
לוקדאון נודד ברחבי הגלאקסיה עם הספינה שלו והוא מאחסן רבים מפרסי הציד שלו על סיפונה.
ספינת משמר העילית: בעלת דמיון רב לספינה של הצוות של אופטימוס פריים, רק גדולה יותר ובעלת צבע כחול בהיר.
אולטרה מגנוס וצוות הנחיתו אותה במרכז העיר דטרויט.
בסיום אירועי הפרק "Mission Accomplished", הספינה וצוותה חזרו לחלל שוב כדי לעזור לרובוטריקים ברחבי הגלאקסיה.